b'\n_START_ARTICLE_\nNeohaemonia\n_START_SECTION_\nUtseende\n_START_PARAGRAPH_\nForholdsvis sm\xc3\xa5 (ca. 5-7 millimeter) og noe brede, blanke, gjerne brungule eller r\xc3\xb8dlige sivbukker uten metallglans. Antennene er mindre enn halvparten s\xc3\xa5 lange som kroppen. Hodet har sm\xc3\xa5, utst\xc3\xa5ende  fasett\xc3\xb8yne, pronotum er firkantet, litt insnevret i midten, bredere enn langt. Dekkvingene har krfatige punktrader og er bredest litt bak roten, langt avsmalnende bak. Beina er slanke.\n_START_SECTION_\nLevevis\n_START_PARAGRAPH_\nSivbukker er s\xc3\xa6rlig aktive i solskinn og finnes vanligvis p\xc3\xa5 eller ved ulike slags vann- og sumpplanter. B\xc3\xa5de larvene og de voksne (imago) billene lever av \xc3\xa5 spise blad p\xc3\xa5 n\xc3\xa6ringsplanten. Larvene lever ofte under vannoverflaten. Denne slekten er knyttet til tj\xc3\xb8nnaks (Potamogeton).\n_START_SECTION_\nUtbredelse\n_START_PARAGRAPH_\nSlekten er utbredt i Nord-Amerika, i det s\xc3\xb8rlige Canada og nordlige USA.'